Que Haidar Nafi Sombong, Hanya Selektif Menerima Tawaran Berlakon
Pelakon Que Haidar menyangkal dakwaan kononnya dia semakin bongkak apabila sering menolak tawaran-tawaran berlakon yang diberi kepadanya. Disebabkan sudah lama tidak muncul di layar perak atau kaca televisyen, ramai yang menyangka dia sudah bersara dari dunia lakonan, tetapi Que atau nama sebenarnya Tengku Iskhan Shah Tengku Haidar berkata dia masih lagi aktif berlakon cuma dia selektif demi kepuasan berlakon. “Hanya orang yang terdekat dan mereka yang berada dalam industri tahu berapa banyak tawaran lakonan yang saya tolak demi mencari kepuasan diri. Bukan bermaksud saya menyombong atau meninggi diri, sebaliknya saya sentiasa mencari,” ujarnya yang dipetik dari BH Online. “Hanya orang yang terdekat dan mereka yang berada dalam industri tahu berapa banyak tawaran lakonan yang saya tolak demi mencari kepuasan diri. Bukan bermaksud saya menyombong atau meninggi diri, sebaliknya saya sentiasa mencari,” ujarnya yang dipetik dari BH Online Pelakon Ophilia pada masa sama tidak merasakan dirinya sudah tidak laku, sebaliknya dia bersyukur kerana masih mempunyai rezeki lain menerusi perniagaan pakaian yang diusahakannya sejak tujuh tahun lalu. Que menjual pakaian rekaan eksklusif dan terhad di sebuah pusat beli-belah di Bangsar sepanjang bulan Ramadan. Sementara itu, dia juga dalam perancangan untuk melebarkan perniagaannya dengan membuka sebuah lagi gerai di Angsana, Johor Bahru, khas untuk pelanggan di Johor dan Singapura.